Referat fra generalforsamlingen i Glostrup Badminton Club
afholdt mandag den 23. marts 2026 kl. 17.30
Glostrup Idrætspark, Foreningslokale 3

1. Valg af dirigent 
Michael Nielsen (revisor) blev valgt som dirigent, og kunne bekræfte, at generalforsamlingen var lovligt indkaldt.

2. Valg af stemmetællere og referent
Lars Enevoldsen og Vagn blev valgt som stemmetællere og Lars Enevoldsen som referent.
Til stede fra bestyrelsen: Lars Enevoldsen, Anders Wandahl, Michael Andersen og Kelvin Luong. 
Derudover 14 medlemmer fra Formiddagsafdelingen, Revisor Michael Nielsen, 2 forældre til ungdomsspillere og 2 nye medlemmer af bestyrelsen.

3. Formandens/Bestyrelsens beretning
Anders Wandahl orienterede om året der er gået.
Den kraftige stigning i prisen for kontingenter for ungdom og senior der blev vedtaget sidst år har vist sig af være god beslutning: vi har det samme antal ungdomsspillere nu som vi havde sidste år på samme tid og vi har fået en tilgang på 6 spillere på seniorholdet med træner.
Vi har det svært med motionistholdene, da det på disse hold er meget svært at tiltrække nye medlemmer.
Antallet af spiller på Formiddagsholdet er dog heldigvis ret konstant.
Kontingentstigningen vi vedtog sidste år, har givet en stigning på 23% i kontingentindtægter og vi har en sponsorindtægt og en indtægt i form af turneringshonorar fra DGI på tilsammen ca. kr. 23.000,00. Så samlet en indtægt på ca. kr. 270.000,00 i kontingenter, ca. kr. 47.000,00 i tilskud fra Glostrup Kommune og sponsorindtægt og honorar fra DGI på ca. kr. 23.000,00. Vi har en samlet indtægt på ca. kr. 344.000,00.
De største udgifter vi har er lønninger til trænere og udgifter til bolde. Administrationsudgifterne er også en betydelig post. Desværre må vi forvente en stigning i udgift til bolde i den nærmeste fremtid.
Sidste år havde vi 11 hold tilmeldt ungdomsholdturneringen. Vi måtte indse, at det var flere hold end vi kunne håndtere og vi havde ikke nok kapacitet/plads til at kunne afholde hjemmekampene. Nogle gange måtte vi bede om ekstra spilleplads i hal 3. Vi har derfor i år reduceret antallet til 7 hold. Sidste år havde vi 1 hold som kvalificerede sig til DM for hold – i år har vi 3 hold som skal til DM på trods af det reducerede antal tilmeldte hold.
I januar var 18 spillere, 5 frivillige og 2 trænere afsted på tur til Guldborgsund Open i Nykøbing Falster. Vi havde 6 stk. medaljer med hjem efter en lang weekend med overnatning på den lokale skole. Det var en dejlig tur med socialt sammenhold på tværs af aldersgrupperne.
I marts afholdt vi sammen med DGI og Vallensbæk og Brøndby Badminton den store Vestegnsturnering med kampe en hel weekend i både hal 2 og hal 3. Det var en stor succes med masser af deltagere fra GBC. 
I juni afholdt vi Klubmesterskab med 47 tilmeldte og vi spillede ca. 110 kampe. Der var opstillet minigolfbane i lokalet mellem hallerne og der var etableret en Pickleball bane i hal 3. Der var fest og farver og der var spil mod trænerne som var udklædt og spillede med forskellige former for handicap.
Det blev en kæmpe fest med masser af hygge og socialt samvær.
Klubmesterskabet var sponseret af Bauhaus og det gjorde det muligt at investere i 2 stk. vandrepokaler som vi i fremtiden, hvert år, kan uddele til Årets Spiller og Årets Højdespringer.
Sidste år lykkedes det os at etablere sponsoraftaler med APJ El-anlæg og Restaurant Flammen i Glostrup. APJ har betalt for trøjer til vores Seniorhold og Flammen har betalt for trøjer til et af vores ungdomshold. Vi håber at kunne etablere lignende aftaler i den nye sæson.
Vi skal til at forhandle ny kontrakt med vores boldleverandør RSL. Desværre er der udsigt til en forholdsvis kraftig stigning i priserne på bolde i nær fremtid. 
I fremtiden vil vi forsøge at have et USU (Ungdomsspillerudvalg) som andre større klubber har. Vi håber dette udvalg vil kunne fremkomme med ideer til at tiltrække nye medlemmer, men også fastholde nuværende medlemmer.
Vi bliver nødt til at gøre noget aktivt for at forhindre nedgang i antallet af medlemmer som desværre er en udbredt tendens i badmintonklubberne for tiden. Specielt nye medlemmer på voksenhold er svære at få fat i på nuværende tidspunkt.
Vi håber at Frederik som står i spidsen for USU kan hjælpe med at fastholde de unge spillere og få deres forældre til at tage del i nogle af de mange opgaver der skal findes frivillige til.
Formand Anders Wandahl meddelte derefter at han udtræder af bestyrelsen og ønskede de kommende bestyrelsesmedlemmer held og lykke med foreningens fremtidige drift.
Herefter orienterede Bente Hende om formiddagsafdelingen: Afdelingen fortsætter med miniturnering og arrangementer og stævner med naboklubberne SB50, Greve og Taastrup. Til forskel fra GBC oplever de andre klubber en nedgang i antallet af medlemmer i ”formiddagsafdelingerne”.  
Der er i øjeblikket 44 eller 45 spillere på Formiddagsholdet i GBC.
Der blev fra et medlem spurgt til boldpriserne i fremtiden. Anders informerede om, at der fra RSL er varslet kraftige prisstigninger til næste sæson. 
Formandens beretning blev godkendt.
Der blev sagt tak til Anders og Bestyrelsen for indsatsen gennem året og for at have bragt foreningen derhen, hvor den er nu.

5. Forelæggelse og godkendelse af regnskab.
Regnskab for 2025 som var udsendt sammen med indkaldelse til Generalforsamlingen blev gennemgået.
Der var ingen der havde konkrete spørgsmål til tallene i regnskabet. Der var en kort forklaring til fordelingen af udgiften til bolde på de enkelte afdelinger.
Der var også en kort forklaring til ”øremærkningen” af beløb til udgifter i næste års budget.
Regnskabet blev godkendt.

6. Indkomne forslag.
Der er kommet 2 forslag til Vedtægtsændringer (fra Bestyrelsen).
Forslagene vedrører formuleringen ”opslag på tavle på spillesteder” som ikke længere er helt tidssvarende og derfor ønskes fjernet/erstattet.
Derfor er der disse ændringsforslag:

§5, stk. 5: Generalforsamling
Ordinær generalforsamling afholdes hvert år i marts måned og indkaldes med mindst 3 ugers varsel ved annoncering på hjemmesiden og ved opslag på foreningens tavler på spillestederne.
Ændres til:
Ordinær generalforsamling afholdes hvert år i marts måned og indkaldes med mindst 3 ugers varsel ved annoncering på Facebook-side og ved e-mail til alle medlemmer med kendt e-mailadresse.
 
§6, stk. 7: Foreningens daglige ledelse
Bestyrelsen har ret til at aflyse planmæssigt spil på banerne, hvis foreningen eller beslutning i bestyrelsen skal anvende banerne til turneringer eller andre arrangementer.
Aflysning skal ske ved opslag på foreningens opslagstavle på spillestedet mindst 8 dage før det pågældende arrangement skal afholdes.
Ændres til:
Bestyrelsen kan aflyse planmæssigt spil på banerne hvis bestyrelsen beslutter at banerne skal anvendes til turneringer eller andre arrangementer.
Planmæssigt spil på banerne aflyses også, hvis Glostrup Kommune aflyser tiden overfor klubben.
Informationer om aflysning sker ved opslag på Facebook-side og ved e-mail til alle berørte medlemmer med kendt e-mailadresse med mindst 8 dages varsel.

Forslagene blev sat til afstemning og enstemmigt vedtaget.

7. Forelæggelse og godkendelse af budget og kontingent for 2026/2027.
Bestyrelsen foreslår at kontingent for passivt medlemskab hæves til kr. 200,00 årligt. Andre kontingentsatser fortsætter uændret.
Bestyrelsen foreslår også at prisen på bolde hæves til kr. 240,00 pr. rør med mulighed for løbende prisstigninger afhængig af pris fra leverandør.
Budgettet med ovenstående beløb blev vedtaget.

8. Valg af bestyrelsesmedlemmer.
Anders Wandahl, ikke på valg, udtræder
Lars Enevoldsen, ikke på valg, modtager genvalg
Michael Andersen, ikke på valg, modtager genvalg
Kelvin Luong, på valg, modtager genvalg
Michael Adler-Platzer, på valg, nyt bestyrelsesmedlem
Frederik Enevoldsen, på valg, nyt bestyrelsesmedlem
Der var ikke flere der ønskede at blive medlem af bestyrelsen som herefter består af Lars Enevoldsen, Michael Andersen, Kelvin Luong, Michael Adler-Platzer og Frederik Enevoldsen.
Bestyrelsen konstituerer sig selv.

9. Valg af revisor.
Michael Nielsen blev valgt som revisor.

10. Eventuelt.
Der var ikke yderligere.
Der blev fra GBC givet gave til afgående formand Anders Wandahl og bestyrelsen takkede ham for 3 års tro tjeneste og hårdt arbejde. Anders vil blive savnet i Bestyrelsen.

Dirigenten afsluttede generalforsamlingen og takkede for god ro og orden.

